Tîm rygbi'r undeb cenedlaethol yr Ariannin

bawd|dde|250px|Yr Ariannin yn erbyn Lloegr, Twickenham, 2006; buddugoliaeth gyntaf yr Ariannin dros Loegr.

bawd|250px|Yr Ariannin yn erbyn Lloegr yng Nghwpan y Byd 2011; enillodd Lloegr 13–9.

Mae Tîm rygbi'r undeb cenedlaethol yr Ariannin, neu'r Pwmaod, yn cynrychioli'r Ariannin mewn gemau rhyngwladol rygbi'r undeb. Trefnir y tîm, sy'n chwarae mewn glas golau a gwyn, gan Undeb Rygbi'r Ariannin (UAR, o'r Sbaeneg: Unión Argentina de Rugby).

Hanes
Chwaraeodd y tîm eu gêm cyntaf yn 1910 yn erbyn tîm Ynysoedd Prydain. Ym mis Ebrill 2013 cafodd eu graddio yn wythfed yn y byd gan y Bwrdd Rygbi Rhyngwladol (BRRh), sef y tîm cryfaf ar gyfandir America. Mae'r Ariannin wedi cystadlu ym mhob Cwpan y Byd ers y cwpan cyntaf yn 1987. Mae'r tîm hefyd wedi ennill pob gêm yn eu hanes yn erbyn timau o gyfandir America, heblaw am ddwy golled yn erbyn Canada.

Serch bod pêl-droed yn fwy poblogaidd na rygbi yn yr Ariannin, Mae canlyniadau ardderchog y Pumas ers Cwpan Rugbi'r Byd 1999 wedi amlhau poblogrwydd y gêm yn arwyddocaol. Mae'r Ariannin wedi cwblhau nifer o fuddugoliaethau annisgwyl, yn arbennig yn Buenos Aires, ac yn gallu trechu timau Chwe Gwlad yn reolaidd. Cafodd yr Ariannin eu graddio yn bedwerydd gan y BRRh ar ôl buddugoliaeth annisgwyl yn erbyn Ffrainc yng ngêm cyntaf Cwpan Rygbi'r Byd 2007. Enillodd yr Ariannin eu grŵp heb golli gêm, a chyrraeddodd y tîm y rownd gynderfynol am y tro cyntaf, yn ennill 19–13 yn erbyn yr Alban yn y rownd gogynderfynol. Collasant 37–13 i Dde Affrica yn y rownd gynderfynol, ond enillodd y tîm gêm y trydydd safle, yn erbyn Ffrainc eto.

Dechreuodd y Pumas Cwpan Rygbi'r Byd 2011 gan golli 13–9 i Loegr, ar ôl arwain y gêm am fwy na 60 munud. Enillodd y tîm yn erbyn Rwmania 43–8. Y gêm nesaf, yn erbyn yr Alban, penderfynodd pa dîm wnaeth cyrraedd y rownd gogynderfynol. Enillodd yr Ariannin y gêm 13–12 ar ôl cais hwyr gan Lucas González Amorosino, Felipe Contepomi wnaeth trosi. Daeth yr Ariannin yn ail yn y grŵp drwy ennill 25–9 yn erbyn Georgia. Chwaraeodd yr Ariannin y Crysau Duon yn y rownd gogynderfynol; sgoriodd Julio Farias Cabello gais ar ôl hanner awr i arwain 7–6, ond goruchafodd y Crysau Duon y gêm, yn arwain i fuddugoliaeth 33–10 i Seland Newydd.

Ers 2012 mae'r Ariannin yn chwarae yn y Pencampwriaeth Rygbi, cystadleuaeth gydag Awstralia, De Affrica a Seland Newydd. Yn 2012 fe wnaeth y Pumas gystadlu yn y Pencampwriaeth heb ennill gêm, ond gorffennodd eu gêm yn erbyn De Affrica ym Mendoza yn gyfartal.

Carfan presennol
ChwaraewrSafleDyddiad GeniClwbAgustín CreevyBachwr15 Mawrth 1985 (28 oed)MontpellierEusebio GuiñazúBachwr15 Ionawr 1982 (31 oed)CaerfaddonBruno PostiglioniBachwr8 Ebrill 1987 (26 oed)La PlataMarcos AyerzaProp12 Ionawr 1983 (30 oed)CaerlŷrMaximiliano BustosProp2 Ebrill 1986 (27 oed)MontpellierFrancisco Gómez KodelaProp3 Gorffennaf 1985 (27 oed)BiarritzNahuel LoboProp27 Awst 1991 (21 oed)MontpellierManuel CarizzaClo23 Awst 1984 (28 oed)Racing MétroJulio Farías CabelloClo9 Medi 1978 (34 oedCymry LlundainJuan Cruz GuillemainClo21 Awst 1992 (20 oed)Stade FrançaisTomas VallejosClo16 Hydref 1984 (28 oed)ScarletsTomás de la VegaBlaenasgellwr28 Medi 1990 (22 oed)CiwbaJuan Manuel LeguizamónBlaenasgellwr6 Mehefin 1983 (29 oed)LyonTomás LeonardiBlaenasgellwr1 Gorffennaf 1987 (25 oed)Southern KingsJuan Martín Fernández Lobbe (c)Wythwr19 Tachwedd 1981 (31 oed)ToulonLeonardo SenatoreWythwr13 Mai 1984 (28 oed)CaerwrangonTomás CubelliMewnwr12 Mehefin 1989 (23 oed)BelgranoMartín LandajoMewnwr14 Mehefin 1988 (24 oed)C.A.S.I.Nicolás VergalloMewnwr20 Ebrill 1983 (29 oed)Southern KingsJuan Martín HernándezMaswr7 Awst 1982 (30 oed)Racing MétroNicolás SánchezMaswr26 Hydref 1988 (24 oed)BordeauxMarcelo BoschCanolwr7 Ionawr 1984 (29 oed)BiarritzSantiago FernándezCanolwr28 Tachwedd 1985 (27 oed)MontpellierGonzalo TiesiCanolwr24 Ebrill 1985 (27 oed)Cymry LlundainGonzalo CamachoAsgellwr28 Awst 1984 (28 oed)CaerwysgJuan ImhoffAsgellwr11 Mai 1988 (24 oed)Racing MétroManuel MonteroAsgellwr20 Tachwedd 1991 (21 oed)PucaráSantiago CorderoCefnwr6 Rhagfyr 1993 (19 oed)Regatas Bella VistaJoaquín TuculetCefnwr1 Awst 1989 (23 oed)Grenoble

Categori:Cwpan Rygbi'r Byd
Ariannin
Categori:Rygbi'r undeb yn yr Ariannin